Kunešov

Kunešov (historicky , , ) je obec na Slovensku v okrese Žiar nad Hronom. Obec patrila do Nemcami obývaného regiónu Hauerland, dodnes tu žije nemecká menšina. 

 Dejiny 
Listina o založení obce hovorí o udelení dedičného richtárstva Wernerovi de Potska kremnickým komorským grófom magistrom Leopoldom v roku 1342, pri čom nazýva obec "villa sancti Michaelis". V roku 1429 bol Kunešov spolu s viacerými obcami predaný mestu Kremnica. 

Dom dedičného richtára je podnes nazývaný „beim Kretsch“ (poum Kretsch). 

Počas druhej svetovej vojny sa v obci utvorila skupina nemeckých antifašistov. Neskôr počas SNP i partizánsky oddiel pod vedením Gejzu Lacka. Zároveň boli desiatky nemeckých mužov obce nasadené povstalcami na nútené práce na Horehroní. 

27. októbra 1944 partizáni oddielu Pobeda brigády Za slobodu Slovanov v osade Magurka nad Nemeckou Ľupčou zastrelili 69 príslušníkov nemeckej menšiny, z toho 63 z Kunešova, ktorí sa vracali z nútených prác na stavbe povstaleckého letiska Rohozná domov cez hrebeň Nízkych Tatier. 

Nacistické vojská obec 2. apríla 1945 za pomoc partizánom vypálili, zhorelo 198 domov a hospodárskych stavieb. Celkovo počas vojny zahynulo 72 obyvateľov obce. Niektorí nemeckí obyvatelia obce sa vďaka svojim zásluhám v boji proti nacizmu vyhli deportácii, ktorá na základe Benešovych dekrétov postihla väčšinu ostatného nemeckého obyvateľstva Česko-Slovenska. Väčšina obyvateľov bola však z obce deportovaná.

 Kultúra a zaujímavosti 
 Pamiatky 
 Rímskokatolícky kostol sv. Michala archanjela, jednoloďová pôvodne gotická stavba s polygonálne ukončeným presbytériom a predstavanou vežou z obdobia okolo roku 1400. Kostol bol barokovo upravený v roku 1766. V interiéri sa nachádza organ z roku 1879. Stavba má hladké fasády členené opornými piliermi, veža je ukončená barokovou helmicou. 

 Obyvateľstvo 

 Jazykové a etnické zloženie 
údaje: 

 Náboženské zloženie 

 Galéria 

 Referencie 

 Iné projekty 

 Externé odkazy 



Kategória:Obce okresu Žiar nad Hronom
Kategória:Obce vypálené počas druhej svetovej vojny na Slovensku